राजस्थान को आज मिलेगा ‘नारी शक्ति पुरस्कार‘
जयपुर | राष्ट्रपतिप्रणव मुखर्जी बुधवार को दिल्ली स्थित राष्ट्रपति भवन में राजस्थान की महिला एवं बाल विकास राज्य मंत्री अनिता भदेल को ‘नारी शक्ति पुरस्कार‘ से सम्मानित करेंगे। राजस्थान को पूरे देश में ‘बेटी बचाओ-बेटी पढ़ाओ‘ योजना के तहत बेहतरीन काम करने के लिए चुना गया है। राजस्थान के 14 जिलों में ‘बेटी बचाओ-बेटी पढ़ाओ‘ योजना संचालित की जा रही है। महिला एवं बाल विकास विभाग की ‘बेटी बचाओ-बेटी पढ़ाओ‘ योजना के बेहतरीन क्रियान्वयन में किए गए बेहतरीन प्रयास नवाचार तथा लिंगानुपात में सुधार के लिए राज्य को सर्वश्रेष्ठ राज्य के रूप में चुना गया है। पुरस्कार के अंतर्गत एक लाख रुपए की राशि और प्रशस्ति पत्र प्रदान किया जाएगा। उल्लेखनीय है कि ‘बेटी बचाओ-बेटी पढ़ाओ‘ की मूल संकल्पना भारत सरकार ने महिला एवं बाल विकास विभाग के तत्वावधान में पाली जिले में संचालित मिशन पूर्ण शक्ति से ली गई है। मंत्री भदेल ने कहा कि पुरस्कार से केवल विभाग द्वारा किए जा रहे नवाचारों को गति मिलेगी बल्कि महिला सशक्तिकरण के क्षेत्रों में किए गए कार्यों को भी पहचान मिलेगी।
hin_Deva hin_Deva